Limpi etnical

Limpi etnical (o "puri etnical")es un estrae sistemosa e forsada de un etnico de un teritorio par un etnico o governa plu potiosa, comun con la intende de crea un situa etnical omojen. La metodos usada pote es formas variosa de migra forsada, menasa, jenoside, e viola sesal, etc.

Limpi etnical es comun acompaniada con efortas per sutra evidentia fisical e cultural de la grupo estraeda en la teritorio, par la destrui de casas, sentros sosial, cultiverias, infrastrutur, e par la viola de monumentos, semeteros, e locas santa.

La terma ia es prima usada en la Geras de Iugoslavia e sitada en esta contesto como un parola evitante simil a lo de la "solve final" de la nazis. De la desenio de 1990, la terma ia gania aseta vasta par causa de la usa en jornalisme e la media.

La reporta final de la comite de espertas, establida par la Consilio de Securia de la NU, ia defini "limpi etnical" como "un politica intendeda desiniada par un grupo etnica o relijiosa per estrae par metodos violente o menasante con teror la popla sivil de un otra grupo etnica o relijiosa de areas jeografial spesifada." https://www.un.org/ "Final Report of the Commission of Experts Established Pursuant to United Nations Security Council Resolution 780 (1992)" En sua reporta presedente la consilio ia nota "fundida sur la multe reportas descrivente la politica e praticas conduida en la Iugoslavia pasada, 'limpi etnica' ia es fada par mata, tortura, aresta e deteni caprisal, esecutas estralegal, atacas e violes sesal, restrinje de la popla sivil en getos, estrae, remove, e deporta forsada,  atacas o menasas de atacas intendeda sur siviles e areas sivil, e destrui nonprovocada de propria. Esta praticas composa crimines contra umania e pote es incluida en crimines de gera spesifada. Plu, tal atas pote ance es incluida en la sinifia de la Conveni sur Jenoside." https://www.un.org/ "Final Report of the Commission of Experts Established Pursuant to United Nations Security Council Resolution 780 (1992)"

Cuasi tota nasiones e multe etnicas ia partisipa en limpi etnica tra la sentenios.

 Referes 

Categoria:Istoria
Categoria:Gera